Hvordan+lage+korte+videoer


 * Hvordan lage og dele korte videoer hvor du enten forklarer noe eller spør om hjelp**

Det er ulike måter å lage video på; du kan bruke kamera tilknyttet PC (enten innebygd eller eksternt), du kan ta opp video med mobil og laste den over til PC eller du kan bruke skjermvideoer som screenr (gratis og enkelt), jing (gratis) eller f.eks snag-it og camtasia (begge de siste må du kjøpe). Videoen kan enten ha formålet "slik gjør vi dette" eller det kan være i forhold til spørsmål "slik blir det når jeg holder på, hva gjør jeg feil".

Dersom du skal ta opp video med kamera (enten på PC eller mobil) kan du evt bearbeide dem i program som moviemaker etterpå. Da kan du legge på lyd (musikk og/eller tale) - og du kan også legge inn tekst mellom videoopptakene. Se forøvrig sidene @presentasjon og video/animasjon i denne wikien for ytterligere informasjon om hvordan du lager video og ulike typer program du kan bruke.

Når du skal dele betyr dette i prinsippet; hvordan skal jeg vise dette til andre. Du kan laste den opp i LMS (tar gjerne mye plass! - bedre da å laste opp til YouTube og deretter bruke embed eller lenke), du kan publisere på YouTube, bruke Twitter, lenke fra screenr osv. Du kan også sende den til andre (men OBS: video tar mye plass og det kan være vanskelig å sende den med epost nettopp pga av størrelsen)

Uansett hva du bruker for å produsere video har jeg noen tips - og det viktigste er **Vær forberedt!** De øvrige er:
 * Fjern alt som kan distrahere, f.eks flakkende lys (pære som holder på å gå eller lysstoffrør som lyser ujevnt, eller gjenskinn fra andre maskiner)eller knirkende stol... Skru telefon på lydløs og legg den gjerne vekk under opptaket.
 * Ha vann i nærheten.
 * Sitt komfortabelt. Sett mikrofon og skjerm slik at du sitter godt når du skal gjøre opptak. Hvis du sitter slik at du må lene deg framover gjør dette noe med pusten og stemmen endrer seg. Pass også på at musa ikke får ledning viklet inn i andre ledninger eller på annen måte ikke fungerer skikkelig.
 * Bruk mindre enn 5 minutter. Hvis du bruker screenr er maxgrense 5 minutter. Ideell tid for skjermvideo er 2-3 minutter.
 * Sett opp de skjermbildene du skal ta opptak - dette kan du gjøre ved å ha flere faner oppe når du begynner. Da slipper du å vente eller lete. Skal du bruke andre program sørger du for at de er klare slik at du lett får tilgang til dem. Tilpass størrelsen på opptaket (bilderammen) i forhold til det du skal vise (det er ingen grunn til å vise mye unyttig f.eks at du viser favorittlista på siden hvis den ikke har noen hensikt- det blir bare forstyrrende).
 * Lag ting stort. Skriver du inn tekst - bruk stor font...bruk store ikoner. Husk at videoen ofte vises i mindre format enn det du tar opp og da forsvinner gjerne detaljene.
 * En god vane er å ha en åpningslinje som klart forteller hva videoen handler om.
 * Fortell seeren hva man skal se på - de er ikke så kjent med hva du viser som du er selv, og hvis du bytter skjermbilder bør du si hvorfor. Det samme gjelder hvis du bruker funksjoner på tastaturet som de ikke kan se.
 * Bli kvitt visuell støy.Det er det samme som er nevnt over - lag video av det som er tema og vis ikke andre ting som ikke er en del av forklaringen som f.eks liste over favoritter, menylinje osv..
 * "Gjem" personlig informasjon. Seere trenger ikke vite hva slags personlig informasjon du har i form av mapper og verktøylinjer.
 * Ha kontroll på musa og hvordan den beveger seg. Hvis du bare skal snakke - ta hånden vekk fra musa slik at man ikke blir forstyrret av at musemarkøren (pila) vandrer rundt mens du snakker. Dersom du skal vise hva man skal trykke på - gjør det sakte slik at seeren får med seg hva du gjør.
 * Skal du spille inn lyd - sørg for at du har en god mikrofon. Det er gjerne en fordel å ha mikrofonen på litt avstand (ikke bruk headset med mikrofon - da hører man gjerne lett pustelyder osv også). Hvis valget er dårlig lyd eller ingen lyd bør du vurdere ingen lyd!Skru gjerne av maskiner som durer i nærheten - dette blir forstyrrende hvis du tar opp lyd. Kan du ikke skru av og du fortsatt har mye bakgrunnstøy kan du prøve å kompansere ved å spille lav musikk (gjerne bare instrumental).

For å vise hvilken forskjell disse punktene over kan utgjøre på sluttresultatet anbefaler jeg at du ser disse to videoene Den dårlige - distraherende og "slapp" Den gode - klar og fokusert